Vladimír Nemec

Vladimír Nemec (*11. marec 1978) je slovenský hokejový útočník hrajúci na pozícii ľavého krídla. Je odchovancom klubu Dukla Trenčín.

Klubový hokej 
Vladimír nemec začínal s hokejom v klube Dukla Trenčín. Premiéru v seniorskom hokeji absolvoval v sezóne 1996/97 v 1. hokejovej lige SR v drese klubu HK VTJ Piešťany, ktoré boli v tom čase trenčianskym B mužstvom. O sezónu neskôr už hrával za A mužstvo Dukly Trenčín v Extralige. Počas tejto sezóny si zahral aj za slovenskú reprezentáciu do 20 rokov na Majstrovstvách Sveta juniorov, kde odohral 6 stretnutí. od nového ročníka hrával v Extralige za klub HC Martimex ZŤS Martin. Po sezóne prestúpil do tímu HK 32 Liptovský Mikuláš. Sezónu 2001/02 začal v Dukle Trenčín, ale po dvoch stretnutiach odišiel do zámoria. Zmluvu podpísal s klubom Idaho Steelheads z ligy WCHL. Ďalšiu sezónu ešte začal v Idahu, ale sezónu odohrral za tím Johnstown Chiefs v lige ECHL. Za tento klub odohral aj ročník 2002/03. Pred sezónou 2003/04 sa vrátil do slovenskej Extraligy. Zmluvu podpísal s klubom HK Nitra. Sezónu 2004/05 začal u nováčika v Extralige HK Dubnica nad Váhom, ale z Dubnice nad Váhom prestúpil po 33 zápasoch do Dukly Trenčín za ktorú odohral 13 zápasov v základnej časti a 8 v play-off. Za Duklu Trenčín odohral nasledujúce 4 sezóny. Pred ročníkom 2009/10 podpísal zmluvu s klubom HC Slovan Bratislava, ale sezónu dokončil v drese tímu MsHK Žilina. V klube MsHK Žilina strávil aj ďalšie dve sezóny. V sezóne 2011/12 bol v mužstve asistentom kapitána. Nasledujúce dve sezóny odohral za tím ŠHK 37 Piešťany. Pred sezónou 2014/15 sa stal hráčom Dukly Trenčín. Po sezóne 2016/17 ukončil aktívnu činnosť.

Štatistiky - Základná časť

Štatistiky play-off

Reprezentačná kariéra

Zdroj  
 Vladimír Nemec na eliteprospects
 Vladimír Nemec na eurohockey.com

Slovenskí hokejisti
Hráči Dukly Trenčín
Hráči HK Nitra
Hráči MHK Dubnica nad Váhom
Hráči MsHK Žilina